open-index/open-wikipedia-markdown huggingface dataset:
ব্রুনাই আন্তর্জাতিক বিমানবন্দর

**ব্রুনাই আন্তর্জাতিক বিমানবন্দর** (মালয়: *Lapangan Terbang Antarabangsa Brunei*; Jawi: لاڤڠن تربڠ انتارابڠسا بروني)  ব্রুনাইয়ের প্রধান বিমানবন্দর। এটি রয়েল ব্রুনাই এয়ারলাইন্স-এর ঘাঁটি। রয়াল ব্রুনাই এয়ার ফোর্সের ঘাঁটি রিম্বা আয়ার ঘাঁটি, যেটি এই বিমানবন্দরের ভিতরে অবস্থিত। এই বিমানবন্দরের অন্যতম গন্তব্য এশিয়া এবং ওশেনিয়া সেই সঙ্গে লন্ডন হিথ্রো বিমানবন্দর (দুবাই হয়ে)।

## ইতিহাস
১৯৫৩ সালে বন্দর সেরি বেগাওয়ান এবং বেলায়েত জেলার আন্দুকির মধ্যে বিমান সংযোগের মাধ্যমে ব্রুনাইতে বাণিজ্যিক বিমান পরিবহন যাত্রা শুরু করে। বেরাকাস এলাকাদ্বিতীয় বিশ্বযুদ্ধ চলাকালে জাপানীদের তৈরিকৃত পুরাতন রানওয়েতে বিমানবন্দর পরিসেবা চালু হয়েছিল। তখন এটি ব্রুনেই বিমানবন্দর নামে পরিচিত ছিল।

১৯৭০ সালের দিকে এই বিমানবন্দরের ব্যবহার উল্লেখযোগ্য ভাবে বেড়ে যায়। হটাত করেই এই বিমানবন্দর পরিপূর্ণ হয়ে যায় এবং এর ধারনক্ষমতা অতিক্রম করে। এই পরিস্থিতিতে সরকার নতুন আধুনিক বিমানবন্দর নির্মাণের সিদ্ধান্ত নেয়।

নতুন বিমানবন্দর মুকিম বেরাকাস এলাকায় নির্মাণ করা হয়, কারণ এটির সাথে সারাদেশের যোগাযোগ সহজ। এই বিমানবন্দর ১৯৭৪ সালে চালু হয় এবং ব্রুনেই বিশ্বে প্রবেশ করে।

১৯৮০'র দশকে এই বিমানবন্দরের রানওয়ে দূরপ্রাচ্যের দীর্ঘতম রানওয়ে ছিল।

২০০৮ সালে গবেষণায় দেখা যায়, এই বিমানবন্দরের সম্প্রাসারন ও পরিবর্তন প্রয়োজন এবং সেই অনুযায়ী মহাপরিকল্পনা নেয়া হয়।  এই মহাপরিকল্পনার অনেকগুলো ধাপ ছিল, এবং প্রথম ধাপে বিদ্যমান যাত্রী টার্মিনাল বিল্ডিং এবং কার্গো টার্মিনালের উন্নয়ন এবং লক্ষ্যমাত্রা ছিল ২০১৪ সালে কাজ শেষ করা। বর্তমানে, ২০১৩ সালে ১লা অক্টোবর, নতুন আগমন হল খুলে দেয়া হয়। এর ফলে ২০১৪ সালে এই বিমানবন্দরের ক্ষমতা ৩০ লাখে বৃদ্ধি পায়। দ্বিতীয় ধাপ ২০২০ সালে শুরু হওয়ার কথা, যেখানে নতুন টার্মিনাল নিরমানের মাধ্যমে ৮০ লাখ যাত্রী সাংকুলান সম্ভব হবে।

## সুবিধা
এই বিমানবন্দরের অন্তর্জাতিক টার্মিনাল ২০ লাখ পর্যন্ত যাত্রী সেবা এবং ৫০,০০০ টন কার্গো পরিবহন করতে পারে, একটি রাজকীয় টার্মিনাল আছে, যেখানে সুলতানদের বিমান রাখা হয়।
২০০৫ সালে ব্রুনেই বিমানবন্দর ১৩ লাখ যাত্রী পরিবহন করে।

## বিমান ও গন্তব্য

## পরিসংখ্যান

## যোগাযোগ
এই বিমানবন্দরের অবস্থান রাজধানীর কেন্দ্রস্থল থেকে ১০ মিনিটের দুরত্ব। ট্যাক্সি পরিসেবা আছে যাতায়াতের জন্য। এছাড়া, রাজধানীর বিভিন্ন জায়গা থেকে গনপরিবহন সেবা আছে বিমানবন্দরে যাওয়া আসার।

## তথ্যসূত্র

## বহিঃসংযোগ

* Official website
* 
* 

বিষয়শ্রেণী:ব্রুনাইয়ের বিমানবন্দর
ভরত খবাস

**ভরত খবাস** () (জন্ম ১৬ এপ্রিল ১৯৯২) নেপাল এর একজন ফুটবল খেলোয়াড়। তার জন্মস্থান নেপাল এর রাজধানী কাঠমান্ডু। ফুটবল খেলায় তিনি একজন আক্রমণভাগের খেলোয়াড়। তিনি বর্তমানে নেপালের ঘরোয়া লিগের ক্লাব ত্রিভুবন আর্মি ক্লাব এর হয়ে খেলেন। এছাড়াও তিনি নেপাল জাতীয় ফুটবল দলের নিয়মিত খেলোয়াড় এবং তিনি ২০১৪ ফিফা বিশ্বকাপ বাছাইপর্বে নেপাল দলের হয়ে অংশগ্রহণ করেছেন।

## ক্লাব ক্যারিয়ার
ভরত খবাস এনফা একাডেমি এর একজন ছাত্র ছিলেন। তিনি নেপালের বিভিন্ন বয়সভিত্তিক দলের হয়ে নেপালের প্রতিনিধিত্ব করেছেন, এবং এর সাথে সাথে জাতীয় দলের হয়েও খেলেছেন।

২০০৬ সালে এনফা একাডেমি থেকে বের হয়ে যুব পর্যায়ে ভরত সংকটা বয়েজ স্পোর্টস ক্লাব দলে যোগ দেন। সেই দলে তিনি একবছর খেলে ২০০৭ সালে তিনি সিনিয়র পর্যায়ে নেপালের ঘরোয়া লিগের আরেক দল ফ্রেন্ডস ক্লাব দলে যোগ দেন। দলটির হয়ে তিনি ৪ বছর নেপালের ঘরোয়া লিগে এবং আন্তর্জাতিক ক্লাব পর্যায়ের ফুটবলে অংশগ্রহণ করেন। এরপর ২০১১ সালে তিনি নেপাল পুলিশ ক্লাব দলে যোগ দেন। পুলিশ ক্লাব দলের হয়ে এক মৌসুম খেলার পর, ২০১২ সালে নেপালের ত্রিভুবন আর্মি ক্লাব দল তাকে নেপাল সেনাবাহিনীতে দ্বিতীয় লেফটেন্যান্ট এর পদ দেয়ার প্রস্তাব দেয়। ভরত এই প্রস্তাব গ্রহণ করেন এবং ত্রিভুবন আর্মি ক্লাব দলে যোগ দেন। তিনি বর্তমানে সেই দলের হয়েই খেলেন।

২০১২ সালে, নেপালের হয়ে ২০১২ এএফসি চ্যালেঞ্জ কাপ খেলার লক্ষ্যে তিনি একটি ইউরোপীয় ক্লাবের দেয়া প্রস্তাব ফিরিয়ে দেন। পরবর্তীতে জানা যায় দলটি ছিল মাল্টা প্রিমিয়ার লিগ এর দল ভ্যালেট্টা এফসি। দলটি তাকে বেতন হিসেবে প্রতি মাসে ১৫০,০০০ নেপালি রুপি দেয়ার প্রস্তাব দিয়েছিল।

২০১৪ সালের ৭ জুন, ২০১৪ বীর গনেশ মান সিং গোল্ড কাপ টুর্নামেন্টের ফাইনাল ম্যাচে, ভরত তার পুরনো দল, নেপাল পুলিশ ক্লাব এর বিপক্ষে শেষ মিনিটে গোল করেন। ম্যাচটিতে ভরতের দল, নেপাল আর্মি ক্লাব ৩-১ ব্যবধানে জিতে শিরোপা লাভ করে। টুর্নামেন্টে শিরোপা লাভের জন্য নেপাল আর্মি ক্লাব দল অর্থ পুরস্কার হিসেবে ৫০০,০০০ নেপালি রুপি পায়। 
ম্যাচের পর ভরত নেপাল সেনাবাহিনী কে ধন্যবাদ জানান। কারণ, টুর্নামেন্টে খেলার সুবিধার্থে, নেপাল সেনাবাহিনী টুর্নামেন্ট চলাকালে ভরতের ক্যাডেট কোর্স মৌকুফ করে।

## আন্তর্জাতিক ক্যারিয়ার
২০০৮ সালে নেপাল জাতীয় ফুটবল দল এর হয়ে আন্তর্জাতিক ফুটবলে ভরতের অভিষেক হয়। তিনি নেপালের হয়ে কয়েকটি সাফ টুর্নামেন্টসহ বহু আন্তর্জাতিক টুর্নামেন্টে অংশগ্রহণ করেন। নেপাল জাতীয় দলের হয়ে, তিনি এখন পর্যন্ত ৪১ ম্যাচ খেলে ৯ গোল করেছেন। জাতীয় দলে তার জার্সির নম্বর ২১।

## তথ্যসূত্র

## বহিঃসংযোগ
* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নেপালের আন্তর্জাতিক ফুটবলার
বিষয়শ্রেণী:নেপালি ফুটবলার
বিষয়শ্রেণী:২০১৪ এশিয়ান গেমসের ফুটবলার
বিষয়শ্রেণী:এশিয়ান গেমসে নেপালের প্রতিযোগী
বিষয়শ্রেণী:ভারতে নেপালি প্রবাসী ক্রীড়াবিদ
বিষয়শ্রেণী:১৯৯১-এ জন্ম
বিষয়শ্রেণী:পুরুষ ফুটবল আক্রমণভাগের খেলোয়াড়
ইসাবেল বায়রাকদারিয়ান

**ইসাবেল বায়রাকদারিয়ান** (জন্ম: ১ ফেব্রুয়ারি, ১৯৭৪) হচ্ছেন একজন আর্মেনীয়-কানাডীয় অপেরা গায়িকা।

## প্রারম্ভিক জীবন
ইসাবেল বায়রাকদারিয়ান লেবাননের যাহলে একটি আর্মেনিয়ান পরিবারে জন্মগ্রহণ করেন, তিনি কিশোরী থাকা সময়েই কানাডায় চলে যান। ইসাবেল বায়রাকদারিয়ান ইউনিভার্সিটি অফ টরোন্টো হতে ১৯৯৭ সালে প্রকৌশল বিজ্ঞানে স্নাতক ডিগ্রি লাভ করেন।

## পেশাজীবন
ইসাবেল বায়রাকদারিয়ান তার সঙ্গীত ক্যারিয়ারের মধ্যে তার স্টেজে গান পরিবেশনকে তার উল্লেখযোগ্য বৈশিষ্ট্য হিসেবে উল্লেখ করা হয়। একই সাথে তিনি একটি অনন্য কর্মজীবনের পথ অনুসরণ করেছেন। ২০০০ সালে প্লাজাডো ডোমিংগো দ্বারা প্রতিষ্ঠিত অপেরালিয়া আন্তর্জাতিক অপেরা প্রতিযোগিতার থেকে তিনি মেট্রোপলিটান অপেরা, রয়্যাল অপেরা হাউস, লা স্কেলা, অপেরা ন্যাশনাল ডি প্যারিস, শিকাগোর লিরিক অপেরাতে উপস্থিত হয়ে তার আন্তর্জাতিক অপেরা ক্যারিয়ার শুরু করেছেন। সালজবুর্গ ফেস্টিভাল, ড্রেসডেন সেপারপার, বাভারিয়ান স্টেট অপেরা, সান ফ্রান্সিসকো অপেরা, সান্তা ফি অপেরা এবং কানাডিয়ান অপেরা কোম্পানিতেও তিনি অপেরা গান পরিবেশন করেছেন।

ইসাবেল বায়রাকদারিয়ান "এ লং জার্নি হোম" শিরোনামে একটি চলচ্চিত্রে অভিনয় করেছেন যেটির বিষয় হলো আর্মেনিয়াতে তার প্রথম সফর। অক্টোবর ২০০৮ সালে ইসাবেল বায়রাকদারিয়ান তার ভক্তদের একটি প্রধান উত্তর আমেরিকা সফরের আয়োজন করেন। তিনি টরন্টো, সান ফ্রান্সিস্কো, অরেঞ্জ কাউন্ট, ভ্যানকুভার, বস্টন এবং নিউ ইয়র্কের মতো শহরে গান পরিবেশন করেছেন। কার্নেগী হলের কনসার্টে তার সাথে কুমিতাস ভার্দাপেটও সঙ্গীত প্রদর্শন করেছেন। অ্যান ম্যানসন এবং পিয়ানোবাদক সার্ওজ ক্র্যাজিয়ান দ্বারা পরিচালিত মনিটোবা চেম্বার অর্কেস্ট্রায় তিনি অপেরা গান পরিবেশন করেছেন। এই স্মরণীয় সফরটি সকল গণহত্যার শিকারদের জন্য নিবেদিত ছিল এবং এই সফরটি জাতিসংঘ ও মানবাধিকার স্টাডিজের ইন্টারন্যাশনাল ইনস্টিটিউট (জুরিয়ান ইনস্টিটিউটের একটি বিভাগ) দ্বারা স্পনসর করা হয়েছিল।

## পুরস্কার
অপেরালিয়া প্রতিযোগিতায় ইসাবেল বায়রাকদারিয়ান তার ক্যারিয়ারে প্রথম পুরস্কার জয়লাভ করেন এবং এর পাশাপাশি তিনি চারটি জুনো পুরস্কার জয়লাভ করেন। ইসাবেল বায়রাকদারিয়ান কুইন এলিজাবেথ দ্বিতীয় গোল্ডেন জুবিলি মেডেল, কানাডা কাউন্সিল অফ দ্য আর্টস থেকে ২০০৫ ভার্জিনিয়া পার্কার প্রাইজ, জর্জ লন্ডন ফাউন্ডেশন থেকে লিওনি রাইসানেক পুরস্কার লাভ করেন। ২০০৪ সালের ১৫ ই আগস্ট কিলিকিয়ার হোলি সিমির পক্ষ থেকে মেসব ম্যাশডট পদক এবং ১৯৯৭ সালে একটি মেট্রোপলিটন অপেরা থেকে ন্যাশনাল কাউন্সিল পুরস্কার জয়লাভ করেন।

## ব্যক্তিগত জীবন
২০০৪ সালে তিনি পিয়ানো বাদক সেরুজ ক্র্যাজিয়ানর সাথে বিবাহ বন্ধনে আবদ্ধ হন। কানাডার অন্টারিও প্রদেশের টরোন্টোতে তাদের ছেলে, এরি এবং তাদের মেয়ে লেহার সাথে তারা দুজনে বসবাস করেন।

## তথ্যসূত্র

## বহিঃসংযোগ
* 
* 
* 
* নানসাচ রেকর্ডস এ ইসাবেল বায়রাকদারিয়ান

বিষয়শ্রেণী:জীবিত ব্যক্তি
বিষয়শ্রেণী:১৯৭৪-এ জন্ম
বিষয়শ্রেণী:টরন্টো বিশ্ববিদ্যালয়ের প্রাক্তন শিক্ষার্থী
ওয়ালিউল্লাহ পাটোয়ারী

**ওয়ালিউল্লাহ পাটোয়ারী** হলেন বাংলাদেশের একজন প্রখ্যাত শিক্ষাবিদ। শিক্ষায় অনন্য সাধারণ অবদানের জন্য ১৯৮১ সালে তাকে “শিক্ষায় স্বাধীনতা পুরস্কার” প্রদান করা হয়। তবে বাংলাদেশের মহান মুক্তিযুদ্ধ ও স্বাধীনতার বিরোধিতা করায় তিনি একই সাথে ছিলেন ধিকৃত। 

## কর্মজীবন
তিনি সুদীর্ঘ ৪০ বছর চাঁদপুর জেলার মতলব মহকুুমার মতলব উচ্চ বিদ্যালয়ে প্রধান শিক্ষক হিসাবে দায়িত্ব পালন করেন। তবে ১৯৭১ সালের এপ্রিল মাসের শেষের দিকে বাংলাদেশের মহান মুক্তিযুদ্ধের সময় তাকে করা হয় মতলব থানা শান্তি কমিটির সভাপতি।  মুক্তিযুদ্ধকালীন সময়ে তার ভূমিকা ছিলো মুক্তিযোদ্ধা ও বাংলাদেশের বিপক্ষে। এলাকায় আওয়ামী লীগ নেতা ও মুক্তিযুদ্ধের সংগঠকদের বাড়িতে অগ্নিসংযোগসহ ও ভাংচুরসহ নানা যুদ্ধাপরাধে সহায়তার অভিযোগ রয়েছে তার বিরুদ্ধে।

## মৃত্যু
খ্যাতিমান এই শিক্ষাবিদ ১৯৯৯ সালের ২৫ আগস্ট মৃত্যুবরণ করেন। মতল গঞ্জ জে বি পাইলট উচ্চ বিদ্যালয় মসজিদ প্রাঙ্গনে তাকে সমাহিত করা হয়।

## পুরস্কার ও সম্মাননা
শিক্ষা ক্ষেত্রে অসাধারণ অবদানের জন্য ১৯৮১ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। তবে তৎকালীন রাষ্ট্রপতি জিয়াউর রহমান কর্তৃক ওয়ালিউল্লাহ পাটোয়ারীর মতো একজন স্বাধীনতাবিরোধীকে এ পুরস্কার প্রদান করায়, বীর মুক্তিযোদ্ধাবৃন্দ ও স্বাধীনতার সপক্ষের শক্তি বিষয়টির তীব্র সমালোচনা করেন এবং নিন্দার ঝড় ওঠে দেশজুড়ে।

## আরও দেখুন
* শিক্ষায় স্বাধীনতা পুরস্কার বিজয়ীদের তালিকা।

## তথ্যসূত্র

## বহিঃসংযোগ
* শতবর্ষে মতলব হাইস্কুল ও শ্রেষ্ঠ শিক্ষক ওয়ালিউল্লাহ পাটোয়ারী।

বিষয়শ্রেণী:শিক্ষায় স্বাধীনতা পুরস্কার বিজয়ী
বিষয়শ্রেণী:চাঁদপুর জেলার ব্যক্তি
এলদার মাহমুদভ

**এলদার মাহমুদভ** আহমেদ অগলু (আজারবাইজানিঃ&nbsp;Eldar Mahmudov Əhməd oğlu) হলেন একজন আজারবাইজানি রাজনৈতিক এবং সাবেক জাতীয় নিরাপত্তা মন্ত্রী, আজারবাইজান&nbsp;প্রজাতন্ত্র।&nbsp;&nbsp;&nbsp;

## প্রাথমিক জীবন&nbsp;
মাহমুদভ ১৯৫৬ সালে বাকুতে এক বৈজ্ঞানিক পরিবারে (বাবা অথবা মা বৈজ্ঞানিক) জন্মগ্রহ করেন। তিনি বুনিয়াদযাদেহ্‌ ইন্সটিটিউট অব ইকোনোমি&nbsp;থেকে ১৯৭৮ সালে (ফাইন্যান্স&nbsp;এ বি.এ.) স্নাতক সম্পন্ন করেন এবং বাকু স্টেট বিশ্ববিদ্যালয়&nbsp;থেকে ১৯৯৩ সালে (আইনে&nbsp;বি.এ.) স্নাতক সম্পন্ন করেন। ১৬ মার্চ, ২০০৫ সালে তিনি মিলিটারির ল্যাফট্যানেন্ট জেনারেল&nbsp;পদে নিযুক্ত হন। এলদার মাহমুদভ বিবাহিত এবং তার তিন সন্তান রয়েছে।&nbsp;&nbsp;&nbsp;&nbsp;

## পরিবার&nbsp;
এলদার মাহমুদভ তিন সন্তানের জনক। ২০০৭ সাল থেকে এলদার মাহমুদভের স্ত্রী তাহিরা আজারবাইজান ট্রেড ইউনিয়ন কনফেডারেশন এর সচিব হিসেবে দায়িত্ব পালন করেন। তিনি উক্ত কনফেডারেশন সম্মেলনের এবং নির্বাহী কমিটির একজন সদস্য। তাহিরার স্বামী তথা মাহমুদভকে চাকরি থেকে বরখাস্থ করা হলে সেও তার সকল কাজ পরিত্যাগ করে। যখন মাহমুদভকে মন্ত্রণালয় থেকে বহিষ্কার করা হয় তখন তার এক আত্মীয়কে পারভানা সাফিয়েভাকে স্বাস্থ্য মন্ত্রণালয়ের মাদক মূল্য নির্ধারণ অধিদপ্তরের প্রধান পদ থেকে অব্যাহতি দেওয়া হয়। অন্য এক আত্মীয় বায়তুল্লাহ হুসেনোভাকেও বাকু টেলিফোন কম্যুনিকেশন প্রোডাকশন এসোসিয়েশন এর প্রধান পদ থেকে অব্যাহতি দেওয়া হয়। এছাড়াও তার আরেক চাচাত ভাই পুলিশ কলনেল ইলগার মাহমুদভকেও এলদার মাহমুদভের বহিষ্কারের পর তার পদ থেকে অব্যাহতি পান। ইলগার মাহমুদভ ছিলেন সাভাইল জেলা পুলশ বিভাগের প্রধান।
এলদার মাহমুদভের বোন এলমিরা মাহমুদভা পররাষ্ট্র মন্ত্রণালয়ের দূত বিভাগের প্রধান।

## কর্মজীবন&nbsp;
১৯৮০-২০০৪ সাল পর্যন্ত মাহমুদভ আজারবাইজান প্রজাতন্ত্রের স্বরাষ্ট্র মন্ত্রণালয়ের একজন কর্মী হিসেবে দায়িত্ব পালন করেন। এছাড়াও তার দায়িত্ব ছিল পরিকল্পিত অপরাধ এবং অপরাধীর অনুসন্ধান করা। ১৯৯৩ সালে স্বরাষ্ট্র মন্ত্রণালয়ের মাদক অধিদপ্তরের প্রধান শাখায় নিযুক্ত হন এবং পরবর্তীতে একি দপ্তরের সহকারী প্রধান পদে উন্নীত হন। ১৯৯৩-২০০৩ সাল পর্যন্ত মাহমুদভ অর্থনৈতিক অপরাধ অধিদপ্তর এবং অর্থনৈতিক সহযোগী পরিচালনা দপ্তরের প্রধান হিসেবে দায়িত্ব পালন করেন। ২০০৪ সালের শুরুতে তিনি মাদক-দমন বিভাগের প্রধান হিসেবে নিযুক্ত হন।

মাহমুদভ প্রভাবশালী আন্তর্জাতিক সংগঠন কর্তৃক আয়োজিত বিভিন্ন সভা-সেমিনারে সন্ত্রাসবাদ যুদ্ধ, দূর্নীতি, মানব পাচার, অবৈধ মাদক ব্যবসা ইত্যাদী বিষয়ে আজারবাইজানের অবস্থান তুলে ধরেন। এছাড়াও তিনি অনেক আন্তর্জাতিক আইন তৈরীতে সফল ভূমিকা পালন করেন; জাতিসংঘ দূর্নীতি দমন আইন তার অনন্য নজির। ২০০৪ সালের ২৪ জুলাই এ রাষ্ট্রপতি ইলহাম আলিয়েব&nbsp;কর্তৃক নিরাপত্তা মন্ত্রী হিসেবে নিযুক্ত হন। কিন্তু পরবর্তীতে ২০১৫ সালের ১৭ অক্টোবর তারিখ এ একই রাষ্ট্রপতি ইলহাম আলিয়েভের হুকুমনামা (ডিক্রী) দ্বারা মন্ত্রণালয় থেকে নিষ্কৃত হন।

## পুরস্কার&nbsp;
সামাজিক নীতি অনুশাসন, স্থিতিশীলতা রক্ষা এবং অপরাধের বিরুদ্ধে লড়াই করার জন্য মাহমুদভকে&nbsp;আজারবাইজানি ফ্ল্যাগ অর্ডার&nbsp;দিয়ে সম্মানিত করা হয়।

## তথ্যসূত্র&nbsp;

বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আজারবাইজানের মন্ত্রী
বিষয়শ্রেণী:বাকু রাষ্ট্রীয় বিশ্ববিদ্যালয়ের প্রাক্তন শিক্ষার্থী
রাফাহ

thumb|ধ্বংসপ্রাপ্ত একটি মসজিদ

**রাফাহ** () হল ফিলিস্তিনের একটি শহর ও শরনার্থী শিবির, যা গাজা উপত্যকার দক্ষিণ দিকে  গাজাশহর হতে ৩০ কিলোমিটার (১৯ মাইল) দক্ষিণে অবস্থিত। এটি প্রশাসনিক জেলা রাফাহ গভর্নরেটের রাজধানীও বটে। ২০১৪ সালে রাফাহর জনসংখ্যা ছিল ১৫২৯৫০ জন, যার অধিকাংশই হল ফিলিস্তিনি শরনার্থী। রাফাহ ক্যাম্প ও তাল আস সুলতান ক্যাম্প দুটি আলাদা জায়গা অবস্থিত।

১৯৮২ সালে ইসরায়েল যখন সিনাই ত্যাগ করে তখন রাফাহ দুভাগে বিভক্ত হয়: একটি গাজার অংশ অপরটি মিশরীয় অংশ। শহরের প্রধান প্রধান অংশ ইসরায়েল ও মিশর দ্বারা ধ্বংস হয়েছে এবং গঠিত হয়েছে বিস্তর বাফার জোন। মিশর ও ফিলিস্তিনের মধ্যে বর্ডার ক্রসিং পয়েন্ট হল রাফাহ বর্ডার ক্রসিং। গাজা ভূখণ্ডের একমাত্র বিমানবন্দর ইয়াসির আরাফাত আন্তর্জাতিক বিমানবন্দর এ শহরের দক্ষিণে নিকটেই ছিল যা ১৯৯৮ থেকে ২০০১ পর্যন্ত চালু ছিল, ইসরায়েলি বাহিনীর বোমা হামলায় বন্ধ হয়ে যায়।

## জনসংখ্যা
১৯২২ সালে রাফাহর জনসংখ্যা ছিল ৫৯৯ জন, যা ১৯৪৫ বৃদ্ধি পেয়ে দ্বারায় ২২২০ জনে। ১৯৮২ সালে এর সর্বমোট জনসংখ্যা ছিল প্রায় ১০,৮০০ জন।

ফিলিস্তিন কেন্দ্রীয় পরিসংখ্যান ব্যুরোর (পিসিবিএস) পরিসংখ্যান অনুযায়ী ১৯৯৭ সালে রাফাহ শহরের (শরনার্থী শিবির সহ) জনসংখ্যা ছিল ৯১,১৮১ জন, যার সাথে তাল আস সুলতানের ১৭,১৪১ জনও তালিকাভুক্ত। এ জনসংখ্যার প্রায় ৮০.৩% ভাগই ছিল শরনার্থী। ১৯৯৭ সালের পরিসংখ্যান অনুযায়ী রাফাহর (রাফাহ ক্যাম্প সহ) নারী পুরুষ অনুপাত ছিল ৫০.৫% পুরুষ এবং ৪৯.৫% নারী।

২০০৬ সালের পিসিবিএস-এর হিসাব মতে রাফাহ শহরের জনসংখ্যা হল ৭১,০০৩ জন, এতে রাফাহ ক্যাম্প ও তাল আস সুলতান ক্যাম্প পৃথকভভাবে গণনা করা হয়েছে, যাদের জনসংখ্যা হল যথাক্রমে ৫৯,৯৮৩ জন এবং ২৪,৪১৮ জন।

## ইতিহাস
১৯৮৪ সালে আরব ইসরায়েল যুদ্ধের পর এখানে শরনার্থী শিবির স্থাপন করা হয়েছিল। ১৯৫৬ সালের যুদ্ধে রাফাহ হত্যাকাণ্ডের সময় ইসরায়েলি বাহিনী ১১১ জন নিরিহ মানুষকে হত্যা করে যার মধ্যে ১০৩ জনই শরনার্থী ছিল এবং যাতে জড়িত ছিল ইসরায়েল, ব্রিটেন, ফ্রান্স, মিশর। জাতিসংঘ এ হত্যাকাণ্ডের পার্শ্ববর্তী পরিস্থিতি নির্ধারণ ও নিয়ন্ত্রণে অক্ষম ছিল।

১৯৬৭ সালে ছয়দিনের যুদ্ধ চলাকালে ইসরায়েলের বাহিনী সম্পূর্ণ গাজা ভূখন্ডসহ সিনাই উপদ্বীপ দখল করে নেয়। সে সময় রাফাহর জনসংখ্যা ছিল ৫৫,০০০ জন এবং তাদের মধ্যে মাত্র ১১,০০০ জন নিজস্ব গৃহে বসবাস করত।

## তথ্যসূত্র

## বহিঃসংযোগ

বিষয়শ্রেণী:রাফাহ
বিষয়শ্রেণী:গাজা ভূখণ্ডের নগর
বিষয়শ্রেণী:বিভক্ত শহর
বিষয়শ্রেণী:ফিলিস্তিন (অঞ্চল) এর ইতিহাস
বিষয়শ্রেণী:ফিলিস্তিনের পৌরসভা
সিজমা

**সিজমা**  তুরস্ক এর কোনিয়া প্রদেশের একটি শহর। 

## অবস্থান
সিজমা বৃহত্তর কানায় Selçuklu দ্বিতীয় স্তরের পৌরসভা একটি শহর। এই শহরের অবস্থান  । এটি আফিয়ন থেকে কোনাকে সংযোগকারী প্রধান সড়কের কিছু কিলোমিটার পশ্চিমে অবস্থিত। কোনার মহাসড়কের দূরত্ব প্রায় . ২০১১ সালের জনসংখ্যা হিসাব অনুযায়ী এখানের জনসংখ্যা ২১৫৩ জন । 

## ইতিহাস
এখানে আশেপাশে  হিটেটিস এবং রোমান সাম্রাজ্যের ধ্বংসাবশেষ আছে । কিন্তু এই শহরটিকে মধ্য যুগে ইয়োরুকসের একটি দল (ভ্রাম্যমাণ ওঘুজ তুর্কি) দ্বারা প্রতিষ্ঠিত হয়েছিল। প্রথম এই শহরের নাম ছিল সিজেমিন; কিন্তু পরে, এটি সংক্ষিপ্ত নাম সিজমা হিসাবে পরিচিত হয় । 

## অর্থনীতি
সিজমায় একটি পরিত্যক্ত পারদ খনি আছে , এটির আকরিক গ্রেড ০.৬ থেকে ১% ।  এটিই এই শহরে একসময় প্রধান অর্থনৈতিক কার্যক্রম ছিল। এর ফলে এক সময়ের কার্পেট বয়ন শিল্পও হ্রাস পায় । বর্তমানে, এই শহরের প্রধান অর্থনৈতিক কর্মকাণ্ড হচ্ছে কৃষিকাজ (শস্য) এবং পশুপালন করা ।

## তথ্যসূত্র


বিষয়শ্রেণী:তুর্কি ভাষার বহিঃসংযোগ থাকা নিবন্ধ
বিষয়শ্রেণী:কোনিয়া প্রদেশের জনবহুল স্থান
বিষয়শ্রেণী:তুরস্কের নগর
কাতারে পতিতাবৃত্তি

**কাতারে পতিতাবৃত্তি** অবৈধ। পতিতাবৃত্তির জন্য কাতারের আইনে গুরুতর শাস্তির ব্যবস্থা আছে। এতে কয়েক বছরের জেল পর্যন্ত হতে পারে। ২০০৭ সালে মার্কিন স্টেট ডিপার্টমেন্ট কাতারকে "স্তর ২" এ শ্রেণীকরণ করেছে, এই শ্রেণীকরণ দেশটির বার্ষিক মানব পাচার রিপোর্ট এর ওপর ভিত্তি করে করা হয়েছে। কাতার সম্পূর্ণরূপে মানব প্রাচার নীতি মেনে চলে না, যদিও তারা উক্ত নীতি মেনে চলতে উল্লেখযোগ্য প্রচেষ্টা করছে। কাতারে সমকামিতা নিষিদ্ধ। এখানে সমকামিতার শাস্তি মৃত্যুদন্ড। পতিতাবৃত্তি আইনত নিষিদ্ধ হলেও কাতারে অবৈধ ভাবে মানব পাচার ও পতিতাবৃত্তি চলছে। অনেকে পতিতাবৃত্তিকে নিষিদ্ধ করা হয়েছে বলে কাতারে স্বাধীন মত প্রকাশ ও মানব অধিকার লঙ্ঘন হয়েছে বলে মনে করেন।

## অভিবাসী ও মানব পাচার
মানব পাচারের জন্য অন্যতম দেশ হলো কাতার। এই দেশ দিয়ে অনেক নারী পাচার হয়ে আরব ও ইউরোপে প্রবেশ করে। কাতারে পতিতাবৃত্তির সাথে জড়িত অধিকাংশ নারী বহিরাগত। তারা বিশ্বের বিভিন্ন দেশ থেকে এসেছে বা মানব পাচারেরর শিকার হয়ে কাতারে এসেছে। তাদের মধ্যে অনেক নারী চীন থেকে আসা। চীনের অনেক মহিলা, যাদের বয়স ২০ বছর থেকে ৩০ বছর, তারা পর্যটক হিসেবে ভিসা নিয়ে কাতারে এসে পতিতাবৃত্তি করে।  এছাড়াও বিভিন্ন দেশ যেমনঃ ফিলিপাইন, পূর্ব ইউরোপ, আফ্রিকা, শ্রীলঙ্কা, ভারত ও বাংলাদেশ।  এসব দেশ থেকে শ্রমিক হিসেবে নারীদের নিয়ে এসে জোরজবরদস্তি করে পতিতাবৃত্তির সাথে যুক্ত করা হয় বা কাতারে এসে অর্থনৈতিক সমস্যার কারণে অনেকে স্বেচ্ছায় পতিতা পেশায় যোগ দেয়।

## আইনি ব্যবস্থা
অন্যান্য গালফ ভুক্ত দেশের মত কাতারেও পতিতাবৃত্তিকে অত্যন্ত ঘৃণ্য চোখে দেখা হয়। মুসলমান বা অমুসলিম, যারা অবৈধ বা অনৈতিক কর্মকাণ্ডে নিজেদেরকে জড়িত করবে কাতারে আইনে তাদের গুরুতর বিপর্যয়ের মুখোমুখি হতে হবে। কাতার আইনের ধারা ২৯৬ অনুসারে, যে ব্যক্তি কোন মহিলাকে ব্যভিচার করতে প্ররোচণ্না দেবে, বা জোর জবরদস্তি করবে, তাকে এক বছরের বেশি ও তিন বছরের কম সময়ের জন্য কারাদণ্ড দেওয়া হবে। একই আইন কার্যকর করা হবে যদি কোন নারী পুরুষের সাথে এমন করে।
২০০৪ সালের দণ্ডবিধিকোড ১১ অনুযায়ী ব্যভিচারের অপরাধের সাথে সম্পর্কিত যে কেউ (নারী বা পুরুষ)হোক না কেন, তাকে মৃত্যুদণ্ড বা আজীবন জেল দেওয়া হতে পারে। এছাড়া এখানে পতিতাবৃত্তির জন্য আলাদা আইন আছে। পতিতাবৃত্তি প্রমাণিত হলে তাকে সর্বোচ্চ দশ বছর পর্যন্ত জেল দেওয়া হতে পারে।

## তথ্যসূত্র


বিষয়শ্রেণী:দেশ অনুযায়ী পতিতাবৃত্তি
বিষয়শ্রেণী:মধ্যপ্রাচ্যে পতিতাবৃত্তি
বিষয়শ্রেণী:এশিয়ায় পতিতাবৃত্তি
বিষয়শ্রেণী:কাতারের আইন
ভুটানে পতিতাবৃত্তি

**ভুটানে পতিতাবৃত্তি** বেআইনি, কিন্তু ভুটানের অনেক সীমান্তবর্তী শহরে মানুষ প্রকাশ্যে পতিতা বাণিজ্য করে থাকে।

## পতিতা
স্বাস্থ্য মন্ত্রনালয়ের তথ্য থেকে অনুমান করা হয় যে ভুটানে ৪০০ থেকে ৫০০ জন মহিলা পতিতাবৃত্তির সাথে জড়িত। তাদের অধিকাংশই এসেছে দরিদ্র পরিবার থেকে। তারা গোপন পেশা হিসেবে পতিতাবৃত্তি করে। তাদের অধিকাংশের দ্বিতীয় ও প্রকাশ্য পেশা রয়েছে। তবে ভুটানে পেশাদার পতিতা রয়েছে।  তাদের মধ্যে বিদ্যালয়গামী নারীরাও আছে।

## মানবপাচার
ভুটানের সীমান্তবর্তী অঞ্চলে মানবপাচার বিশেষত নারী ও শিশুপাচারের ঘটনা ঘটে। ভারত, নেপাল ও বাংলাদেশসহ বিভিন্ন দেশ থেকে নারীপাচার হয়ে ভুটানে এসে পতিতাবৃত্তির সাথে জড়িয়ে পড়ে।

## বোমেনা প্রথা
ভুটানের প্রত্যন্ত অঞ্চলে বোমেনা প্রথা লক্ষ্য করা যায়। মূলত পূর্ব ভুটান তথা প্রত্যন্ত অঞ্চলগুলোতেই এই রীতির প্রচলন রয়েছে। প্রথা অনুসারে, ভুটানের পুরুষেরা রাতের অন্ধকারে মেয়ের সন্ধানে বের হয়। তারা কোন মেয়েদের ঘরে ঢুকে যায় ও তাদের শারীরিক সম্পর্ক স্থাপন করে। যদি পরের দিন সূর্যোদয় পর্যন্ত সেই পুরুষ উক্ত মহিলার ঘরে অবস্থান করে, তবে ছেলে ও মেয়ের দুই পরিবারের সম্মতিতে তাদের বিয়ে দেওয়া হয়। কিন্তু যদি ভোরের আলো ফোটার আগেই সেই পুরুষ ঘর ছেড়ে চলে যায়, তবে সেই মহিলার পরিবার পুরুষটিকে কোন দোষ দিতে পারে না।

## আইন
ভুটানের পেনাল কোড (পিসিবি), ২০০৪ এর ৩৭৩ ধারায় বলা হয়েছে যে, একজন পতিতা অভিযুক্তকে পতিতাবৃত্তির অপরাধে দোষী সাব্যস্ত করা হবে, যদি অভিযুক্ত ব্যক্তি কাউকে পতিতাবৃত্তির প্রস্তাব দেয়, অন্য কোন ব্যক্তির সাথে টাকা বা সম্পত্তির বিনিময়ে যৌন সম্পর্কে জড়িয়ে পড়ে, বা জড়িত হতে সম্মত হয়। ৩৭৪ ধারায় বলা হয়েছে, পতিতাবৃত্তির অপরাধ একটি অপকর্ম হিসেবে চিহ্নিত হবে।

## আরো দেখুন
# বাহরাইনে পতিতাবৃত্তি
# কাতারে পতিতাবৃত্তি
# তুরস্কে পতিতাবৃত্তি
# ইসরায়েলে পতিতাবৃত্তি

## তথ্যসূত্র

বিষয়শ্রেণী:দেশ অনুযায়ী পতিতাবৃত্তি
বিষয়শ্রেণী:ভুটানে পতিতাবৃত্তি
বিষয়শ্রেণী:ভুটানি সমাজ
বিষয়শ্রেণী:এশিয়ায় পতিতাবৃত্তি
শ্রীকান্ত জিচকর

**শ্রীকান্ত জিচকর**  (১৪ই সেপ্টেম্বর ১৯৫৪ সাল – ২রা জুন ২০০৪) ছিলেন একজন ভারতীয় রাজনীতিবিদ। তিনি ছিলেন হরেক রকমের অনেক ডিগ্রীধারী ব্যক্তিত্ব। তিনি ভারতের সবচেয়ে বেশি ডিগ্রীধারী ও শিক্ষিত ব‍্যক্তি।

## জীবনী
তিনি আইন (এল.এল. বি.)-ডিগ্রীর সাথে আন্তর্জাতিক আইন (LL.M.) ও ব্যবসা প্রশাসন ডিগ্রি (DBM and MBA) এবং সাংবাদিকতায় (B.Journ) ডিগ্রী নেন । তিনি সংস্কৃত-এ ডি. লিট (Doctor of Literature) নেন, বিশ্ববিদ্যালয়ের যেকোনো ডিগ্রীর মধ্যে যেটি সর্বোচ্চ। তার অধিকাংশ ডিগ্রীগুলো উচ্চ মানের ও প্রথম শ্রেণীর এবং ডিগ্রীর জন্য তিনি অনেক স্বর্ণ পদক অর্জন করেন। প্রতি গ্রীষ্ম এবং শীতে ১৯৭৩ থেকে ১৯৯০ সালের মধ্যে তিনি ৪২টি বিশ্ববিদ্যালয়ের পরীক্ষা প্রশ্নপত্র রচনা করেন। তিনি মেডিকেল ডাক্তার (MBBS and MD) হিসেবে কর্মজীবন শুরু করেছিলেন। তিনি ভারতের রাজনীতিও গুরুত্বপূর্ণ ভূমিকা পালন করেন। তিনি ১৪ টি মন্ত্রণালয়ের দায়িত্ব একা পালন করেন। তিনি ভারত সরকারের শক্তিশালী মন্ত্রী ছিলেন।

১৯৭৮ সালে তিনি ইন্ডিয়ান সিভিল সার্ভিস পরীক্ষা দেন এবং নির্বাচিত ও ইন্ডিয়ান পুলিশ সার্ভিস (আইপিএস) হিসেবে নিয়োগ প্রাপ্ত হন, পরে তিনি সেই পদ ত্যাগ করেন এবং  পুনরায় ইন্ডিয়ান সিভিল সার্ভিস পরীক্ষা দেন এবং সাফল্যের সহিত ১৯৮০ সালে ইন্ডিয়ান এডমিনিস্ট্রেটিভ সার্ভিসেস (আইএএস) পদে যোগ দেন। কিন্তু চার মাস পর তিনি সে পদ ত্যাগ করেন সাধারণ নির্বাচনে প্রতিদ্বন্দ্বিতা করার লক্ষ্যে। ১৯৮০ সালে তিনি মহারাষ্ট্র আইন প্রণয়ন এসেম্বলিতে নির্বাচিত হন, এবং ২৬ বছর বয়সে সর্বকনিষ্ঠ এমএলএ হিসেবে **উত্তীর্ণ** হন। ধারাবাহিকভাবে তিনি সরকারের মন্ত্রী পর্যায়ের একজন ক্ষমতাবান মন্ত্রী হিসেবে আত্মপ্রকাশ করেন। মন্ত্রী হিসেবে, তিনি একাধারে ১৪ মন্ত্রণালয়ের দায়িত্ব পালন করেন।

ভারতে তার একক-ব্যক্তিগত পাঠাগারে বাহান্ন হাজারের বেশি বই সংগৃহীত ছিল।

জিচকর ছিলেন একজন প্রাতিষ্ঠানিক, পেইন্টার, ব্যবসায়িক ফটোগ্রাফার, এবং মঞ্চ অভিনেতা। তিনি একজন মহারাষ্ট্রের বিধানসভার আইন প্রণেতা (১৯৮২–৮৫) ও মহারাষ্ট্রের আইন প্রণয়ন পরিষদের (১৯৮৬–৯২) সদস্য এবং মহারাষ্ট্র সরকারের রাষ্ট্র মন্ত্রী হিসেবেও দায়িত্ব পালন করেছিলেন। তিনি ভারতের রাজ্যসভার (১৯৯২–৯৮) সদস্য ছিলেন।
১৯৯২ সালে নাগপুরে সন্দীপনী স্কুল প্রতিষ্ঠার মাধ্যমে তিনি শিক্ষাঙ্গনে গুরুত্বপূর্ণ ভূমিকা পালন করেন।

## মৃত্যু
২ জুন ২০০৪ সালে তিনি ঊনপঞ্চাশ বছর বয়সে গাড়ী দুর্ঘটনায় প্রাণত্যাগ করেন।

## তথ্যসূত্র

## বহিঃসংযোগ

বিষয়শ্রেণী:১৯৫৪-এ জন্ম
বিষয়শ্রেণী:২০০৪-এ মৃত্যু
বিষয়শ্রেণী:ভারতীয় জাতীয় কংগ্রেসের রাজনীতিবিদ
বিষয়শ্রেণী:মহারাষ্ট্রের রাজ্যসভা সদস্য
বিষয়শ্রেণী:মহারাষ্ট্র বিধানসভার সদস্য ১৯৮০-১৯৮৫
বিষয়শ্রেণী:নাগপুরের ব্যক্তি
বিষয়শ্রেণী:ভারতীয় অপেশাদার রেডিও অপারেটর
বিষয়শ্রেণী:রাষ্ট্রসন্ত তুকাদোজি মহারাজ নাগপুর বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মারাঠি রাজনীতিবিদ
বিষয়শ্রেণী:ভারতে সড়ক দুর্ঘটনায় মৃত্যু
বিষয়শ্রেণী:ভারতে দুর্ঘটনাজনিত মৃত্যু
বিষয়শ্রেণী:মহারাষ্ট্রের_ভারতীয়_জাতীয়_কংগ্রেসের_রাজনীতিবিদ
মেরা নাম জোকার

***মেরা নাম জোকার*** () হচ্ছে ১৯৭০ সালে মুক্তিপ্রাপ্ত একটি হিন্দি চলচ্চিত্র যেটি রাজ কাপুর পরিচালনা করেছিলেন। চিত্রনাট্য লিখেছিলেন খাজা আহমেদ আব্বাস। *মেরা নাম জোকার* ঋষি কাপুর অভিনীত প্রথম চলচ্চিত্র ছিলো এবং এই চলচ্চিত্রটি সার্কাসের একজন জোকারকে নিয়ে যাকে তার সব দুঃখ ফেলে দিয়ে মানুষকে হাসাতে হবে। চলচ্চিত্রটি হিন্দি চলচ্চিত্র শিল্পের অন্যতম দীর্ঘ কাহিনী সম্পন্ন চলচ্চিত্র। রাজ কাপুর বৈজয়ন্তীমালা এবং রাজেন্দ্র কুমারকে নিয়ে 'সঙ্গম' (১৯৬৪) চলচ্চিত্র বানান, ওটি হয়েছিলো ব্যাপক ব্যবসাসফল এবং তুমুল দর্শকপ্রিয়, অপরদিকে 'মেরা নাম জোকার' এর ক্ষেত্রে ব্যবসাসফলতা না আসলেও এটি '৯০ এর দশকে 'কাল্ট ফিল্ম' এর মর্যাদা আয়ত্ত করে। ছয় বছর ধরে (১৯৬৪ সাল থেকে) মেরা নাম জোকারের প্রযোজনা চলছিলো, শুটিং শুরু হয় ১৯৬৭ সালে এবং শেষ হয় '৬৯-এ।

রাজ কাপুর তার দ্বিতীয় পুত্র ঋষি কাপুরকে এই মেরা নাম জোকারের মাধ্যমে চলচ্চিত্র জগতে প্রবেশ করিয়ে দেন। চলচ্চিত্রটিতে রাজ কাপুর রাজু নামের যে জোকারের চরিত্রে অভিনয় করেছিলেন তার শৈশবকালের চরিত্রে ঋষি অভিনয় করেছিলেন, ঋষি মাত্র ১৫ বছর বয়সে (১৯৬৭ সালে) চলচ্চিত্রটিতে অভিনয় করা শুরু করেন।

এই চলচ্চিত্রটিতে যৌনতার উন্মেষ ঘটানো হয়েছে, রয়েছে অন্তর্বাসের দৃশ্য, আছে নগ্নতাও, অভিনেত্রী সিমি গারেওয়ালকে দিয়ে রাজ কাপুর একটি নগ্ন দৃশ্যে অভিনয় করিয়েছিলেন।

## কাহিনীইঙ্গিত
রাজু একজন পেশাদার-জোকার যে মাঝপথে লেখাপড়া ছেড়ে দিয়েছে। তার জীবনে তিনজন নারী আসে, তিনজন নারীই তাকে পছন্দ করে, ছোটোবেলায় সর্বপ্রথম সে তার স্কুল-শিক্ষিকা ম্যারিকে কাপড় বদলানো অবস্থায় দেখে ফেলে, তাকে সে মনে মনে পছন্দও করে এবং তার ভালোবাসা পেতে চায়। ম্যারি তার প্রেমিক ড্যাভিডকে বিয়ে করলে রাজু মনঃক্ষুণ্ণ হয়। রাজু বড় হয়, জোকারগিরি করতে করতে এক সার্কাসে এক রাশিয়ান সুন্দরীর সঙ্গে তার পরিচয় হয়, তার সঙ্গে বন্ধুত্বের এক পর্যায়ে তারা দুজন চুম্বনও করে, কিন্তু সার্কাসের মালিক মহেন্দ্র সিং রাজুকে বকা দিলে রাজুর আবার মনঃক্ষুণ্ণ হয়। রাজু এরপরে মুম্বাইয়ের এক বস্তির মেয়ে মিনুর সঙ্গে পরিচিত হয়, এই মেয়েটির সঙ্গেও রাজুর সম্পর্ক বেশি দিন টেকেনা। রাজু বুড়ো বয়সে তার জীবনে আসা তিনজন নারীকে তার সার্কাসের অনুষ্ঠানে আমন্ত্রণ জানায় চিঠির মাধ্যমে এবং তারা সবাই রাজুর সার্কাস প্রোগ্রাম দেখতে আসে।

## অভিনয়ে
*রাজ কাপুর - রাজু
*মনোজ কুমার -  ড্যাভিড
*রাজেন্দ্র কুমার  - নিজচরিত্র
*ধর্মেন্দ্র - মহেন্দ্র সিং
*সিমি গাড়েওয়াল - ম্যারি
*ঋষি কাপুর - ছোটো রাজু (রাজুর ছোটোবেলার চরিত্র)
*দারা সিং - শের সিং
*পদ্মিনী - মিনু
## তথ্যসূত্র

## বহিঃসংযোগ
* 

বিষয়শ্রেণী:১৯৭০-এর চলচ্চিত্র
বিষয়শ্রেণী:১৯৭০-এর দশকের হিন্দি ভাষার চলচ্চিত্র
বিষয়শ্রেণী:সার্কাস চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:রাজ কাপুর পরিচালিত চলচ্চিত্র
বিষয়শ্রেণী:শঙ্কর-জয়কিশন সুরারোপিত চলচ্চিত্র
বিষয়শ্রেণী:উর্দু ভাষার ভারতীয় চলচ্চিত্র
বিষয়শ্রেণী:দার্জিলিঙের পটভূমিতে চলচ্চিত্র
আজিজা মুস্তফা জাদেহ

**আজিজা মুস্তফা জাদেহ** (; জন্ম: ১৯ ডিসেম্বর, ১৯৬৯), "জাজের রাজকুমারী", "ডাই প্রিনজেসিন ডেস জ্যাজ" বা "জাজিজা" নামেও পরিচিত, হচ্ছেন আজারবাইজান এর একজন গায়িকা, পিয়ানোবাদক এবং সুরকার যিনি শাস্ত্রীয় এবং আভান্ট-গার্ডের প্রভাবগুলোর সঙ্গে জাজ এবং মুগাম (এটি হচ্ছে আজারবাইজান এর একটি ঐতিহ্যগত আধুনিকীকরণ শৈলী) এর একটি মিশ্রণ এ গান পরিবেশন করেন। সমালোচকরা বলছেন যে তার শৈলীতে কিথ জারেট এর কিছু প্রভাব দেখা যায়। তিনি বর্তমানে জার্মানি এর মেনজ এ বসবাস করেন যেখানে তার সাথে তার মা, এলিজাবে মুস্তফা জাদেহ থাকেন। তার মা তার ম্যানেজার এর দায়িত্বও পালন করেন। তিনি বলেছেন তার দুই প্রিয় বিনোদন কার্যক্রম হলো পেইন্টিং এবং ঘুম। তিনি একজন নিরামিষভোজী ব্যক্তি। তিনি ঈশ্বরকে বিশ্বাস করেন, যদিও তিনি নিজেকে কোনো ধর্মের অন্তর্গত বলে মনে করেন না।

## জীবনী
আজিজা মুস্তফা জাদেহ আজারবাইজান এর বাকু এ অবস্থিত একটি সঙ্গীত পরিবারে জন্মগ্রহণ করেন। তার বাবা হচ্ছেন ভ্যাজিফ এবং মা হচ্ছেন এল্জা মোস্তফা জাদেহ। ভ্যাজিফ হচ্ছেন একজন পিয়ানোবাদক এবং সুরকার, যিনি মুগল-জাজ সংযোজন তৈরির জন্য বিখ্যাত, যার মধ্যে তার কন্যা এখন অভিনয় করেন। এল্জা জর্জিয়া থেকে একজন ক্লাসিক্যাল প্রশিক্ষণপ্রাপ্ত গায়িকা।

আজিজা এর বাবা এবং মা লক্ষ করেন যখন তাদের মেয়ে আট বছর বয়সী ছিল তখন তাদের মেয়ে সঙ্গীত এর প্রতি সংবেদনশীল ছিল। যখন তার মা তাকে উক্ত কাহিনী বলছিল তখন আজিজা গল্পটি স্মরণ করেন। তিনি বলেন:

আজিজা মুস্তফা জাদেহ সব ধরনের শিল্প, বিশেষত নাচ, পেইন্টিং এবং গাওয়া উপভোগ করেন। মাত্র তিন বছর বয়সে, তিনি তার বাবার সাথে তার মঞ্চে আত্মপ্রকাশ করেছিলেন, তিনি ছোটবেলা থেকেই শাস্ত্রীয় পিয়ানো অধ্যয়ন শুরু করেন কণ্ঠস্বর তৈরি করেছিলেন। বিখ্যাত সংগীতশিল্পী জোহান সেবাস্টিয়ান বাচ্চ এবং ফ্রেডেরিক চোপিন এর কাজগুলিতে তিনি বিশেষ আগ্রহ দেখান। এর পরপরই, তিনি কর্মক্ষমতার জন্য একটি ক্রমবর্ধমান প্রতিভা দেখিয়েছিলেন।

১৯৭৯ সালের ১৬ ডিসেম্বর আজিজা মুস্তফা জাদেহ এর বাবা তাশকেন্ট এ ৩৯ বছর বয়সে হৃদরোগে আক্রান্ত হয়ে মারা যান। তার কন্যা এর সাথে এই ঝড়ের সঙ্গে মোকাবিলা করতে সাহায্য করার জন্য, আজিজা মুস্তফা জাদেহ এর মা তার কন্যার নিজের বাদ্যযন্ত্রের প্রতিভাবান বিকাশে সাহায্য করার জন্য একজন গায়িকা হিসেবে তার কর্মজীবন ছেড়ে দিয়েছিলেন।

১৯৮৮ সালে, মাত্র ১৮ বছর বয়সে, আজিজা মুস্তফা জাদেহ এর মুঘম-প্রভাবশালী ধরনটি ওয়াশিংটন ডি.সি. এ থিওলোনীয় সন্ন্যাসী পিয়ানো প্রতিযোগিতায় আমেরিকান ম্যাট কুপারের সাথে তৃতীয় স্থানে অবস্থান করে। এই সময় তিনি তার মায়ের সাথে জার্মানিতে চলে গেলেন।

আজিজা মুস্তফা জাদেহ তার আত্মপ্রকাশমূলক অ্যালবাম, ১৯৯১ সালে "আজিজা মুস্তফা জাদেহ" নামে প্রকাশ করে। তার দ্বিতীয় অ্যালবাম, "অলয়েজ" ফনো একাডেমী পুরস্কার, একটি মর্যাদাপূর্ণ জার্মান সঙ্গীত পুরস্কার, এবং সোনি থেকে ইকো পুরস্কার জিতেছে। বেশ কয়েকজন জ্যাজ এবং ঐতিহ্যবাহী শিল্পীদের সাথে অনেক দেশে তিনি কাজ করেছেন এবং বেশ কয়েকটি অ্যালবাম প্রকাশ করেছেন, যার মধ্যে সম্প্রতি ২০০৭ সালে মুক্তিপ্রাপ্ত অ্যালবাম হচ্ছে "কনট্রাস্ট ২"।

## তথ্যসূত্র

## বহিঃসংযোগ

* 
* আজারবাইজান আন্তর্জাতিক নিবন্ধ
* আজিজা মুস্তফা জাদেহ: বডি এন্ড সোল এন্ড মুঘম!
* আজিজা মুস্তফা জাদেহ এর সাক্ষাৎকার, আজারবাইজান আন্তর্জাতিক সঙ্গীত বিভাগ

বিষয়শ্রেণী:জীবিত ব্যক্তি
বিষয়শ্রেণী:১৯৬৯-এ জন্ম
বিষয়শ্রেণী:২১শ শতাব্দীর নারী পিয়ানোবাদক
বিষয়শ্রেণী:২০শ শতাব্দীর নারী পিয়ানোবাদক
ববি (১৯৭৩-এর চলচ্চিত্র)

***ববি*** () হচ্ছে ১৯৭৩ সালে মুক্তিপ্রাপ্ত রাজ কাপুরের পরিচালনায় একটি হিন্দি ভাষার চলচ্চিত্র। চলচ্চিত্রটির কাহিনী ছিলো একজন অল্প বয়সী তরুণ এবং উঠতি বয়সী তরুণীর প্রেম নিয়ে এবং ঋষি কাপুর অভিনীত এটি প্রথম চলচ্চিত্র ছিলো যেটাতে তিনি মুখ্য এবং বড়ো গুরুত্বপূর্ণ চরিত্রে অভিনয় করেন কারণ *[[মেরা নাম জোকার]]* (১৯৭০) চলচ্চিত্রে তার চরিত্র ছিল ছোটো। তাছাড়া এই ববি ডিম্পল কাপাডিয়ারও অভিনয় করা প্রথম চলচ্চিত্র ছিলো এবং চলচ্চিত্রটিতে তিনি বিকিনি পরেছিলেন।

চলচ্চিত্রটি ১৯৭৩ সালের ২৮ সেপ্টেম্বর মুক্তি পেয়েছিলো এবং বক্স অফিসে প্রথম দিকে স্থান করেছিলো, ১৯৭৩ সালের সবচেয়ে বেশি আয়কারী এই ববিই। তাছাড়া হিন্দি চলচ্চিত্র জগতের অন্যতম সেরা প্রণয়ধর্মী এবং ব্যবসাসফল চলচ্চিত্রগুলোর তালিকায় এই ববিকে সবসময়ই রাখা হয়। চলচ্চিত্রটি তার সঙ্গীত, দৃশ্যপট এবং সংলাপের জন্য বিখ্যাত হয়ে আছে।

হিন্দি চলচ্চিত্রে (এবং ভারতে) উঠতি বয়সের প্রেমের অবতারণা এটিই ছিলো প্রথম, তাও আবার ১৫ বছর বয়সী ডিম্পল বক্ষবন্ধনী এবং জাঙ্গিয়া পরিহিত অবস্থায় ক্যামেরার সামনে এসেছিলেন যা তখনকার ভারতীয় চলচ্চিত্র জগতে দেখা যেতোনা সাধারণত। ববিকে টাইমস অব ইন্ডিয়া পত্রিকা 'সর্বকালের সেরা ২৫ প্রণয়ধর্মী চলচ্চিত্র' তালিকায় ৩য় স্থানে রেখেছিলো।
## কাহিনীসূত্র
thumb|left|চলচ্চিত্রের একটি দৃশ্যে ঋষি এবং ডিম্পল
চলচ্চিত্রটির গল্প বোম্বে শহরের একজন অল্প বয়সী তরুণ এবং এক উঠতি বয়সী মেয়ের প্রেম কাহিনী নিয়ে। রাজ নাথ (ঋষি কাপুর) হচ্ছে এক বড় ব্যবসায়ীর ছেলে আর অপরদিকে ববি ব্র্যাগাঞ্জা (ডিম্পল কাপাডিয়া) একটা জেলের মেয়ে।

রাজ তার বোর্ডিং স্কুল পাশ করে বাসায় আসে। বাসায় তার মা-বাবা তার জন্য জন্মদিনের এক অনুষ্ঠানের আয়োজন করে। রাজ যখন ছোটো ছিলো তখন ব্র্যাগাঞ্জা নামের এক মহিলা তার দেখাশোনা করত, রাজ তাকে আন্টি বলে ডাকত। মিসেস ব্র্যাগাঞ্জা রাজের জন্মদিনের অনুষ্ঠানে তার নাতি ববিকে নিয়ে আসে কিছুক্ষণের জন্য এবং ছোটোখাটো একটা উপহার দিয়ে চলে যায়। রাজের ববিকে দেখে ভালো লেগে যায় এবং সে তার সাথে বন্ধুত্ব করবে বলে মনস্থির করে। রাজ মিসেস ব্র্যাগাঞ্জাদের বাসায় যায়। ববির সাথে রাজের কথা হয়, ধীরে ধীরে বন্ধুত্বও বাড়তে থাকে।

ববিদের আর্থিক অবস্থা রাজদের চেয়ে অনেক খারাপ হওয়ায় রাজের মা-বাবা চায়না যে রাজ ববির সাথে মিশুক। এটা নিয়ে অনেক ঝামেলা হয়। যদিও সিনেমার শেষের দিকে ববি আর রাজের সম্পর্কটাকে তাদের অভিভাবকেরা ইতিবাচকভাবেই দেখে।

## চরিত্র রূপায়নে
*ঋষি কাপুর - রাজ নাথ
*ডিম্পল কাপাডিয়া - ববি ব্র্যাগাঞ্জা
*প্রেম নাথ - জ্যাক ব্র্যাগাঞ্জা (ববির পিতা)
*দুর্গা খোটে - ববির দাদী মিসেস ব্র্যাগাঞ্জা (জ্যাকের মা)
*প্রাণ - জনাব নাথ (রাজের পিতা)
*সোনিয়া সাহনী - মিসেস সুষমা নাথ (নাথের স্ত্রী, রাজের মা)
*অরুণা ইরানি - নিমা
*প্রেম চোপড়া - প্রেম চোপড়া
*ফরিদা জালাল - অল্কা 'নিক্কি' শর্মা
*পিঞ্চু কাপুর - মিঃ শর্মা
*জগদীশ রাজ - পুলিশ ইন্সপেক্টর

## তথ্যসূত্র

## বহিঃসংযোগ
* 
* 
* 

বিষয়শ্রেণী:১৯৭৩-এর চলচ্চিত্র
বিষয়শ্রেণী:১৯৭০-এর দশকের হিন্দি ভাষার চলচ্চিত্র
বিষয়শ্রেণী:জম্মু ও কাশ্মীরে ধারণকৃত চলচ্চিত্র
বিষয়শ্রেণী:ভারতীয় কিশোর চলচ্চিত্র
বিষয়শ্রেণী:ভারতীয় আন্তঃসম্পর্কীয় প্রণয়ধর্মী চলচ্চিত্র
বিষয়শ্রেণী:ভারতীয় প্রণয়ধর্মী সঙ্গীতধর্মী চলচ্চিত্র
বিষয়শ্রেণী:মুম্বইয়ের পটভূমিতে চলচ্চিত্র
বিষয়শ্রেণী:মুম্বইয়ে ধারণকৃত চলচ্চিত্র
বিষয়শ্রেণী:জম্মু ও কাশ্মীরের পটভূমিতে চলচ্চিত্র
বিষয়শ্রেণী:রাজ কাপুর পরিচালিত চলচ্চিত্র
বিষয়শ্রেণী:লক্ষ্মীকান্ত-প্যায়ারেলাল সুরারোপিত চলচ্চিত্র
বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র
বাংলাদেশের ভিসা নীতি

সার্বভৌম রাষ্ট্র হিসেবে **[[বাংলাদেশ]]**  তার ভূখণ্ডে প্রবেশের জন্য সকল বিদেশিদের ক্ষেত্রে অনুমতি নিতে আবশ্যক করেছে। সমগ্র বিশ্ব জুড়ে অবস্থিত বাংলাদেশ মিশনের দ্বারা বা বাংলাদেশে পৌঁছে ভিসা নিতে হয়। বাংলাদেশ পাসপোর্ট এবং ইমিগ্রেশন বিভাগ থেকে মেয়াদ বাড়িয়ে নেয়া যায়, এবং দেশভেদে ফি পরিবর্তন হয়ে থাকে। বেশিরভাগ বিদেশীদের জন্য বাংলাদেশে প্রবেশের ক্ষেত্রে বাংলাদেশ ভিসার প্রয়োজন পড়ে। 

## ভিসা নীতি মানচিত্র

## ভিসা ছাড়
আইএটিএ কর্তৃক প্রদত্ত তথ্য অনুযায়ী, নিম্নলিখিত ২৩ টি দেশের নাগরিকদের ভিসার প্রয়োজনীয়তা থেকে মৌকুফ করা হয়েছে:

নিউ ইয়র্কে বাংলাদেশের কনস্যুলেট জেনারেলের মতে  -এর নাগরিকদের ভিসার প্রয়োজন নেই।

## আগমনের উপর ভিসা
আইএটিএ কর্তৃক প্রদত্ত তথ্য অনুযায়ী, নিম্নোক্ত দেশগুলি বিশেষ করে যেসব দেশসমূহের কথা উল্লেখ করা হয়েছে, যার নাগরিকরা বাংলাদেশী মিশনের অবহিতি ছাড়াও সরকারী দায়িত্ব, ব্যবসা-বাণিজ্য, বিনিয়োগ এবং পর্যটনের উদ্দেশ্যে আগমনের জন্য ভিসা পেতে পারে:

আইএটিএ কর্তৃক প্রদত্ত তথ্য অনুযায়ী, বাংলাদেশি মিশন না-থাকা অন্যান্য দেশের নাগরিকরা বা এই ধরনের দেশ থেকে আসা নাগরিকরা সর্বোচ্চ ২৫ দিনের জন্য আগমনের উপর ভিসা পেতে পারে, শুধুমাত্র নিচের ২৪টি পরে (যদি না তারা বাংলাদেশী প্রতিনিধি না-থাকা দেশের হয়):

### বিকল্প ভিসা নীতি তথ্য

বিশেষ শাখার দ্বারা প্রদত্ত ল্যান্ডিং পারমিট (এলপি) যোগ্যতা পরীক্ষা ভিসার নীতিমালা সম্পর্কে কিছুটা ভিন্ন তথ্য দেয়।

## কোনও ভিসা সীল প্রয়োজন না
বাংলাদেশ মিশন বিদেশী পাসপোর্টধারী এবং জাতীয়তাধীন এবং একইসাথে বাংলাদেশী বংশোদ্ভূত/সম্পর্কিত বাংলাদেশী নয় এদের জন্য কোনও ভিসার প্রয়োজনীয় সীল (এনভিআর) প্রদান করে না। এই সীল ভিসার মেয়াদে নির্দিষ্ট সময়ের মধ্যে কোন বাধা ব্যতীত যাত্রী বহুবার বাংলাদেশে ভ্রমণের ক্ষেত্রে ব্যবহার করতে পারবে।

নো-ভিসা আবশ্যক সুবিধাটি পাসপোর্টের বৈধতা থাকা পর্যন্ত গ্রহণযোগ্য এবং একই ব্যক্তির নতুন পাসপোর্টের ক্ষেত্রে স্থানান্তরিত হতে পারে।

## অ-সাধারণ পাসপোর্ট
তাছাড়া, নিম্নলিখিত দেশের কূটনৈতিক ও অফিসিয়াল পাসপোর্টধারীদের শুধুমাত্র ৩০ দিনের জন্য হলে ভিসার প্রয়োজন হয় না (যদি না উল্লিখিত হয়):

জুলাই ২০১৭ সালে র সাথে কূটনৈতিক ও সরকারি পাসপোর্টধারীদের জন্য ভিসা মওকুফের চুক্তি স্বাক্ষরিত হয় এবং এটি এখনো কার্যকর হয়নি।

## আরো দেখুন

*বাংলাদেশী নাগরিকদের জন্য ভিসার প্রয়োজনীয়তা
*বাংলাদেশের বৈদেশিক সম্পর্কসমূহ

## তথ্যসূত্র

বিষয়শ্রেণী:বাংলাদেশের বৈদেশিক সম্পর্ক
বিষয়শ্রেণী:দেশ অনুযায়ী ভিসা নীতি
আরাস প্রজাতন্ত্র

**আরাস প্রজাতন্ত্র** (; এছাড়াও **আরাক্স প্রজাতন্ত্র** অথবা **আরাক্সি প্রজাতন্ত্র** নামেও পিরিচিত) দক্ষিণ ককেশাসের একটি স্বল্পকাল স্থায়ী ও অস্বীকৃত রাষ্ট্র ছিলো, যার প্রায় অধিকাংশ বর্তমানে আজারবাইজানের নাখচিভান স্বায়ত্তশাসিত প্রজাতন্ত্রের অংশ। আরাস নদীর নামে এর নামকরণ করা হয়েছে যার দক্ষিণ সীমানা এই নদীর সাথে সংলগ্ন; ১৯১৮ সালে জাফরগুলু খান নাখচিভানস্কি, আজারবাইজান গণতান্ত্রিক প্রজাতন্ত্র-এর ক্ষমতাসীন ইকুয়ালিটি পার্টি এবং উসমানীয় সাম্রাজ্য সরকারের সহায়তায় প্রজাতন্ত্র ঘোষণা করেন।

আরাস প্রজাতন্ত্রের সৃষ্টি দক্ষিণ ককেশাসের ব্রিটিশ প্রধান কমিশনার স্যার জন অলিভার ওয়ারড্রপের একটি সীমান্ত প্রস্তাবের প্রতিক্রিয়ায় ছিল, যা আর্মেনীয় প্রজাতন্ত্রের এলাকা হিসেবে নির্ধারিত ছিল। ১৯১৯ সালে জুন মাসের মাঝামাঝিতে আরাস যুদ্ধের সময় যখন প্রথম আর্মেনীয় প্রজাতন্ত্রের সেনা এই অঞ্চলের দিকে অগ্রসর হয় ও এটির নিয়ন্ত্রণ গ্রহণে সফল হলে আরাস প্রজাতন্ত্রের অবসান ঘটে। তবে, এটি আজারবাইজান প্রজাতন্ত্র ও উসমানীয় সাম্রাজ্যের বাহিনী দ্বারা নখিচেভেন অঞ্চলে অগ্রগতির সূচনা করে এবং জুলাইয়ের শেষার্ধে আর্মেনিয়া এই অঞ্চলটির নিয়ন্ত্রণ হারিয়ে ফেলে।

## আরও দেখুন
* প্রথম আর্মেনীয় প্রজাতন্ত্র
* আজারবাইজান গণতান্ত্রিক প্রজাতন্ত্র
* নাখেচিভান স্বায়ত্তশাসিত প্রজাতন্ত্র
* আর্মেনীয়-আজারবাইজানি যুদ্ধ

## তথ্যসূত্র

বিষয়শ্রেণী:নখেচিভান স্বায়ত্তশাসিত প্রজাতন্ত্র
বিষয়শ্রেণী:সাবেক অস্বীকৃত রাষ্ট্রসমূহ
বিষয়শ্রেণী:১৯১৮ সালে প্রতিষ্ঠিত রাষ্ট্র ও অঞ্চল
বিষয়শ্রেণী:১৯১৮ সালে এশিয়াতে প্রতিষ্ঠিত
বিষয়শ্রেণী:২০তম শতাব্দীতে আর্মেনিয়া
বিষয়শ্রেণী:২০তম শতাব্দীতে আজারবাইজান
বিষয়শ্রেণী:প্রাক্তন তুর্কী রাষ্ট্র
বিষয়শ্রেণী:আজারবাইজানের আধুনিক ইতিহাস
বিষয়শ্রেণী:১৯১৮-এ এশিয়ায় প্রতিষ্ঠিত
বিষয়শ্রেণী:প্রাক্তন প্রজাতন্ত্র
বিষয়শ্রেণী:প্রাক্তন অস্বীকৃত রাষ্ট্র
বিষয়শ্রেণী:১৯১৮-এ প্রতিষ্ঠিত রাষ্ট্র ও অঞ্চল
এ এইচ এম মোস্তাফিজুর রহমান

**প্রফেসর ড. এ এইচ এম মোস্তাফিজুর রহমান** জাতীয় কবি কাজী নজরুল ইসলাম বিশ্ববিদ্যালয় এর সাবেক উপাচার্য। তিনি বিশ্ববিদ্যালয়ের ৫ম উপাচার্য হিসাবে ২০১৭ সালের ১৩ নভেম্বর দায়িত্ব গ্রহণ করেন।

## প্রাথমিক জীবন
১৯৫৬ সালের ১ ফেব্রুয়ারি জামালপুর জেলার সরিষাবাড়ি উপজেলায় তার নানার বাড়িতে তিনি জন্মগ্রহণ করেন। মুক্তিযুদ্ধে তার বাবা শহীদ হোন।
## শিক্ষা জীবন
১৯৭২ সালে তিনি প্রথম বিভাগে মাধ্যমিক এবং তারপর উচ্চ মাধ্যমিকে দ্বিতীয় বিভাগে পাস করেন। প্রফেসর ড. এ এইচ এম মোস্তাফিজুর রহমান রাজশাহী বিশ্ববিদ্যালয় থেকে স্নাতক এবং স্নাতকোত্তর পড়াশোনা করেন সমাজবিজ্ঞান বিষয়ে। এরপর তিনি গ্রামীণ সমাজবিজ্ঞান এর উপর এমএ করেন ফিলিপাইনের ইউপিলিবি বিশ্ববিদ্যালয় থেকে। পরবর্তিতে তিনি রাজশাহী বিশ্ববিদ্যালয় থেকে পিএইচডি করেন। 

## কর্ম জীবন
১৯৮৩ সালের ২ জুন শিক্ষক হিসেবে রাজশাহী বিশ্ববিদ্যালয়ে যোগ দেন। এ এইচ এম মোস্তাফিজুর রহমান রাজশাহী বিশ্ববিদ্যালয়ে তিনি ৩৪ বছর ধরে শিক্ষকতা করছেন। এই সময়ে তিনি বিশ্ববিদ্যালয়ের সিনেট সদস্য, একাডেমিক কাউন্সিলের নির্বাচিত সদস্য, প্রক্টরিয়াল বডির সদস্য, বিভাগীয় প্রধান, হলের হাউস টিউটর, শিক্ষক সমিতির ৩ বার নির্বাচিত সদস্য ছিলেন। 
বেসরকারী এশিয়ান ইউনিভার্সিটি এবং নর্দান ইউনিভার্সিটিতে খন্ডকালীন শিক্ষক হিসেবেও তিনি কাজ করেন। রাজশাহীর বরেন্দ্র বিশ্ববিদ্যালয়ে ২০১৩ সালে তিনি সমাজবিজ্ঞান বিভাগ প্রতিষ্ঠা করেন। ৫ বছর ধরে বরেন্দ্র বিশ্ববিদ্যালয়ের সমাজবিজ্ঞান বিভাগে তিনি সমন্বয়ক হিসেবে ছিলেন।

## প্রকাশনা
‘সামাজিক সমস্যা’, ‘সমাজবিজ্ঞান পরিচিতি’, ‘সমাজ ও সভ্যতার ইতিহাস’ ‘বাংলাদেশের পরিবেশ ও সমাজ’ শিরোনামে চারটি পাঠ্যপুস্তকসহ মোট ৭টি বই প্রকাশিত হয়েছে তার।

## বিতর্ক
জাতীয় কবি কাজী নজরুল ইসলাম বিশ্ববিদ্যালয়ে ২০১৯ সালের মে মাসে ২০ পদের বিপরীতে ৩৫ জন নিয়োগ দেবার বিজ্ঞপ্তি প্রকাশিত হয়। ২৭ ডিসেম্বর অনুষ্ঠিত হয় এর লিখিত পরীক্ষা। এই নিয়োগকে কেন্দ্র করে উপাচার্যের বিরুদ্ধে ব্যাপক দুর্নীতির অভিযোগ উঠে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী শিক্ষায়তনিক
বিষয়শ্রেণী:জাতীয় কবি কাজী নজরুল ইসলাম বিশ্ববিদ্যালয়ের উপাচার্য
সাফুরা আলিজাদেহ

**সাফুরা আলিয়েভাহ** (; জন্ম: ২০ সেপ্টেম্বর ১৯৯২; বাকু, আজারবাইজান) হচ্ছেন আজারবাইজান এর একজন গায়িকা, অভিনেত্রী এবং স্যাক্সফোনবাদক। আলিজাদেহ ২০১০ সালে ইউরোভিশন সঙ্গীত প্রতিযোগিতা এ অংশগ্রহণ করেন, যেখানে তিনি ৫ম স্থান অধিকার করেন। তিনি সেখানে "ড্রিপ ড্রপ" গানটি গেয়েছিলেন। পরে তিনি *[[ইট'স মাই ওয়্যার]]* নামে তার প্রথম অ্যালবামটি প্রকাশ করেন, যা অনেক ইউরোপীয় দেশগুলোতে সফল্ভাবে চলে। তার দ্বিতীয় আত্মপ্রকাশ একক "মার্চ অন" সেপ্টেম্বর এ মুক্তি পায়।

## প্রারম্ভিক জীবন
সাফুরা আলিয়েভাহ এর বাবা হচ্ছেন একজন পেশাদারী চিত্রশিল্পী এবং তার মা হচ্ছেন একজন পিয়ানোবাদক ও একজন ফ্যাশন ডিজাইনার। আলিয়েভাহ যখন খুব ছোট ছিলেন তখন তিনি গান গাওয়া শুরু করেন এবং মাত্র ৬ বছর বয়সে তার প্রথম স্টেজ কার্যক্রমে উপস্থিত হন। তার কর্মজীবনের সময়, তিনি শিশুদের ব্যান্ড শার্গ উলদুজলারি ও বুলবুলার এর সাথে গান গেয়েছিলেন। আলিয়েভাহ বাকু মিউজিকাল স্কুল নং ২ হতে পিয়ানো বাজানো শেখেন, কিন্তু পরে পিয়ানো এবং স্যাক্সফোন উভয় বাজনা বাজানো শেখেন। তিনি জাতীয় প্রতিযোগিতা "ইনি উুলদুজ" এর ৮ম আসরের বিজয়ী হয়েছেন। তিনি ৮ম শ্রেণিতে পড়ার সময় থেকেই বাকু এর ২৩ নম্বর বিদ্যালয়ে পড়াশুনা করেন।

সাফুরার স্যাক্সফোন বাজানো সম্পর্কে সঙ্গীতশিল্পী ফরহাদ বাদলবিলেই প্রশংসা করেছেন, যিনি তাকে উজ্জ্বল বলে বর্ণনা করেছেন।

## ইউরোভিশন সঙ্গীত প্রতিযোগিতা ২০১০

২ মার্চ ২০১০ তারিখে, সাফুরা আলিয়েভাহ জুরির সিদ্ধান্ত অনুযায়ী আজারবাইজান জাতীয় চূড়ান্ত বিজয়ী নির্বাচিত হয় এবং ইউরোভিশন সঙ্গীত প্রতিযোগিতায় ২০১০ সালে আজারবাইজানকে প্রতিনিধিত্ব করেন, যা নরওয়ের অসলোতে অনুষ্ঠিত হয়। সাফুরা আলিয়েভাহ এন্ডারস বাগজ, স্টিফান ওরেন এবং সান্ড্রা বিজুরমান এর লিখিত "ড্রিপ ড্রপ" গানটি নিয়ে প্রতিযোগিতায় অংশ নেন। ইউক্রেন এর একটি কনসার্টে গান পরিবেশন করার পরপরই এবং ইউক্রেনীয় অভিনেতা ওয়াসিল ল্যাজারোভিচ এর সাথে তিনি শুভেচ্ছা বিনিময় করেন। গানটির ভিডিওটি সুপরিচিত চলচ্চিত্র পরিচালক রুপট ওয়েনওয়ারাইটের পরিচালনায় পরিচালিত হয়েছিল এবং জ্যাকুয়েল নাইটের গানটির কোরিওগ্রাফার এর দায়িত্বে ছিলেন, যিনি বিয়ন্সে এবং ব্রিটনি স্পিয়ার্স এর সাথে কাজ করেছিলেন। এছাড়াও নাইট অসলোতে সাফুরা এর স্টেজ কার্যক্রম পরিচালনা করেছিলেন। কৌতুক নকশা ডিজাইন।

১ মে ২০১০ তারিখে, সাফুরা আলিয়েভাহ তার প্রচারণা সফর শুরু করে এবং জার্মানি, নেদারল্যান্ডস, বেলজিয়াম, সুইজারল্যান্ড, পোল্যান্ড, রাশিয়া, ইউক্রেন এবং সুইডেন ভ্রমণ করেন। ২৪ শে মে তিনি ইউক্রেন-জার্মানি অনুষ্ঠানে সফর করেন, যেখানে এলিয়সা এবং লেনা মেয়ার-ল্যান্ডট্রুটও উপস্থিত ছিলেন। মেয়ার-ল্যান্ড্রুটের পারফরম্যান্সের পর স্যুপুরা এলিয়সা এবং লেনাকে ভাগ্যের জন্য একটি প্রাচীন ঘোড়দৌড় আয়োজনে একদল আদিবাসী আজারবাইজান ম্যাট দেয়।

২৭ মে ২০১০ তারিখে ইউরোভিশন এর সেমি-ফাইনাল গান পরিবেশনের পর তিনি ফাইনাল এ  উঠার জন্য দুই দিন পরে যোগ্যতা অর্জন করেন, যেখানে তিনি পঞ্চম স্থান অধিকার করেছিলেন। ২৮ শে মে, সাফুরা আলিয়েভাহ আজারবাইজান এর গণ দিবস দিবস উদযাপনে অংশগ্রহণ করে এবং ইউরোভিশন গ্রামের অনুষ্ঠানে সঞ্চালনা করেন।

## আরো দেখুন
*ইউরোভিশন সঙ্গীত প্রতিযোগিতা

## তথ্যসূত্র

## বহিঃসংযোগ

*অফিসিয়াল ওয়েবসাইট

বিষয়শ্রেণী:জীবিত ব্যক্তি
বিষয়শ্রেণী:১৯৯২-এ জন্ম
তুর্কমেনী রন্ধনশৈলী

**তুর্কমেনী রন্ধনশৈলী** হচ্ছে তুর্কমেনিস্তানের রান্না যা মধ্য এশিয়ার অন্যান্য দেশের অনুরূপ। প্লভ (পিলাফ) হচ্ছে প্রধান খাবার, দৈনন্দিন খাদ্য, যা উৎসব উদযাপনে  পরিবেশিত হয়। এটি একটি ওলন্দাজ চুলার অনুরূপ একটি বড় পেটা লোহার কড়াইয়ে মাটন, গাজর এবং ভাজা চাল দিয়ে প্রস্তুত করা হয়।  ম্যান্টি তৈরীতে ব্যবহৃত হয় ছাগলের মাংস, পেঁয়াজ বা কুমড়া দিয়ে।  শুরপা হচ্ছে মাংস এবং শাকসব্জি দিয়ে তৈরী স্যুপ। রেস্টুরেন্ট এবং বাজারে বিভিন্ন ধরনের পুর ভরা খাবার পাওয়া যায়, যেমন সোমসা, গুটাপ এবং ইশলীক্লি। এগুলো ভ্রমণকারী এবং ট্যাক্সি ড্রাইভারদের কাছে জনপ্রিয়। কারণ এগুলো দ্রুত চলার পথে দ্রুতই খাওয়া যায়।  প্রায়ই রাস্তাঘাট ও স্ট্যাণ্ডে বিক্রি হয়। তুর্কমেনি রান্না সাধারণত মশলা বা মশলাজাতীয় দ্রব্য ব্যবহার করে না এবং সুগন্ধি জন্য তুলাবীজের তেল অধিক পরিমাণে ব্যবহৃত হয়।

শাশলীক, স্ক্রু আকারের মাটন, শুয়োরের মাংস, মুরগি বা কখনও কখনও মাছ কাঠকয়লার আগুনে গ্রিল করা হয় এবং কাঁচা কাটা পেঁয়াজ এবং একটি বিশেষ সিরকা ভিত্তিক সস দিয়ে সাজিয়ে, রেস্টুরেন্টে পরিবেশিত হয় এবং প্রায়ই পথপার্শ্বে বিক্রি হয়। তুর্কমেনিস্তার রেস্টুরেন্ট প্রধানত রাশিয়ান খাবার যেমন পেলম্যানি, গ্রচস্কা, গলুবসি এবং মেয়েরাইজ-ভিত্তিক স্যালাদ পরিবেশন করে। কিছু অঞ্চলে ল্যাগম্যান নামক উইগুর নুডলস পাওয়া যায়।
## খাদ্যাভ্যাস
## তরমুজ
তুর্কমেনিস্তান সম্ভবত তার তরমুজের জন্য বেশি বিখ্যাত। বিশেষত সাবেক সোভিয়েত ইউনিয়ন যেখানে এরা একসময়ে প্রধান সরবরাহকারী ছিল। যদিও বর্তমানে খুব সামান্য তরমুজ রপ্তানি করা হয়। তরমুজ তুর্কমেনিস্তানে জাতীয় গর্ব এবং সেখানে তরমুজ দিবস পালন করা হয়। তরমুজ দিবস সরকারি ছুটির দিন। তুর্কী সূত্র দাবি করে যে দেশটিতে ৪০০ টি জাতের তরমুজ উৎপাদন করে।

## রুটি
খাবার প্রায় সবসময় নান রুটি থাকে, মধ্য এশিয়ার চ্যাপ্টা রুটি যা স্থানীয়ভাবে সোরেক নামে পরিচিত। তুর্কমেন রুটি অঞ্চলের অন্যান্য রুটি থেকে আলাদাভাবে প্রস্তুত করা হয়। প্রথাগত তামদৈর মাটির চুলায় পুরু, চাকতির মত গোল এই রুটি সেঁকা হয়। তুর্কমেন সংস্কৃতিতে রুটি গুরুত্বপূর্ণ ভূমিকা পালন করেছে। এখানে একটি রুটির উপরের অংশকে নিচে রাখা অভদ্রতা বলে গণ্য হয়। রুটি এবং এর প্রস্তুতি নিয়ে এখানে একাধিক কুসংস্কার প্রচলিত আছে। রুটির মধ্যে মাংস ভরে সেঁকা হয় যা এটলি সোরেক বা মাংস রুটি নামে পরিচিত। ইয়াগলি সোরেক হচ্ছে ঘি দিয়ে তৈরী রুটি যার বাংলা অর্থ হচ্ছে তেলওয়ালা রুটি বা তেলতেলা রুটি।
## পানীয়
মধ্য এশিয়ার বাকি দেশের মত সবুজ চা এখানকারও প্রাথমিক পানীয়, যা সব সময় পান করা হয়। উপভোগ করে। তুর্কমেনিয়ার ভাষাতে "চাই" (চা) খাবার খাওয়া অথবা বেড়াতে গিয়ে বসাকে বোঝায়। দাশোগুজ অঞ্চলে, মাঝে মাঝে কাজাখ শৈলীতে দুধ চা তৈরী করা হয়।

সকালের নাস্তায় কেফিরের মত ঘন দইয়ের পানীয় গেটিক পরিবেশন করা হয়। কখনো কখনো এটা বোরেক বা ম্যান্টিতে প্রথাগত টক দইয়ের বদলে ব্যবহার করা হয়। তবে চাল নামক উটের দুধ থেকে তৈরী পানীয় সুপরিচিত। এটা সাদা পানীয়, টক স্বাদের এবং মধ্য এশিয়ায় জনপ্রিয় বিশেষ করে তুর্কমেনিস্তানে। নির্দিষ্ট প্রস্তুত প্রণালীর কারণে এটা শুধুমাত্র নির্দিষ্ট অঞ্চলে প্রস্তুত হয়। বিদেশীদের খাওয়ানোর জন্য চাল রপ্তানী খুবই কষ্টসাধ্য ব্যাপার। 
এটি কিরগিজ পানীয় শোরোর অনুরূপ।

## তথ্যসূত্র

## বহিঃসংযোগ

তুর্কমেনী রন্ধনশৈলী
বিষয়শ্রেণী:তুর্কমেনী রন্ধনশৈলী
তুর্কমেনী রন্ধনশৈলী
বিষয়শ্রেণী:মধ্য এশীয় রন্ধনশৈলী
প্রাণিজ যৌনাচার

**প্রানিজ যৌনাচার** বিভিন্ন প্রাণীতে বিভিন্নভাবে পরিলক্ষিত হয়। প্রানীদের মধ্যে এমনি যৌনতা বা বাচ্চা জন্মদানের উদ্দেশ্যে সংঘটিত যৌনতা দুটোই দেখা যায়। প্রানীদের মধ্যে বহুগামিতা, একগামিতা, সমকামিতা এবং নিস্কামিতাও দেখা গেছে। কোনো কোনো প্রাণী যৌনতার ক্ষেত্রে প্রথাও মেনে চলে, এসকল প্রথার মধ্যে রক্ষণশীল এবং উদারবাদী প্রথাও আছে। প্রাণীরাও যৌনতার জন্য মারামারি করে এবং তাদেরও যৌনতা সবসময় নতুন জাতি তৈরি করতে হয়না।

আগে ভাবা হত যে শুধু মানুষেরাই হস্তমৈথুন বা স্বমেহন করে কিন্তু পরে গবেষণায় প্রমাণিত হয়েছে যে, বিভিন্ন প্রাণীদের মধ্যেও অনুরূপ প্রবণতা দেখা যায়।
## তথ্যসূত্র

## বহিঃসংযোগ
* 
* 
* 
* 
* Gay flamingos celebrate fifth anniversary with their children
* Gay penguins resist split attempts
* National Geographic
* San Francisco Zoo has run a "sex tour" covering animal sexuality, on Valentine's Day
* A wild, and gay, kingdom World Science
* Is it relevant to look at the animal kingdom to determine if human same-sex behaviour is "natural"?

বিষয়শ্রেণী:প্রাণীর যৌনতা
বিষয়শ্রেণী:প্রজনন
বিষয়শ্রেণী:প্রাণী-আচরণ বিজ্ঞান
.এমএম

**.এমএম** (**.mm**) হলো মিয়ানমার (অফিসিয়াল নামঃ *সংযুক্ত প্রজাতন্ত্রী মিয়ানমার* - The Republic of the Union of Myanmar)-এর জন্য ইন্টারনেট প্রদত্ত রাষ্ট্রীয় সংকেত (ccTLD) এবং ডোমেইন সাফিক্স। এটি ১৯৯৭ সালে নির্ধারিত করে সংযোজন করা হয়েছিলো। এর পূর্বে ১৯৮৯ হতে বর্মার জন্য আইএসও ৩১৬৬ আলফা-২ (ISO 3166 alpha-2) সংকেত ছিলো বিইউ (BU), কিন্তু এর জন্য রাষ্ট্রীয় সংকেত (ccTLD) হিসাবে **.bu** নির্ধারণ করে সংযোজন করা হয়নি।

## বিবরণ
১৯৯৭ সালে মিয়ানমার প্রবাসী দুজন অস্ট্রেলিয়ান নাগরিক কর্তৃক পরিচালিত “ঈগল গ্রুুুপ” নামক প্রতিষ্ঠানটি মিয়ানমারে প্রথম ইন্টারনেটের মাধ্যমে যোগাযোগ করার সুবিধাটি চালু করে। তারা যুক্তরাজ্যের হাই উইকোম্বেতে অবস্থিত ডিজিসার্ভ নামীয় একটি ব্রিটিশ কোম্পানীর সাথে .এমএম-এর জন্য ডোমেইন নেম সিস্টেম (ডিএনএস) সেবা প্রাপ্তির লক্ষে চুক্তিবদ্ধ হয়। .এমএম সম্পর্কিত সকল ডিএনএস অনুসন্ধান কাজ সম্পাদনের জন্য ডিজিসার্ভ কর্তৃপক্ষ দুটি নাম সার্ভার *এনএস১.ডিজিসার্ভ.কম* (*ns1.digiserve.com*) এবং *এনএস২.ডিজিসার্ভ.কম* (*ns2.digiserve.com*)-কে .এমএম নামের জন্য রুট নাম সার্ভার হিসাবে ব্যবহার করতো। ১৯৯৯ সালে বার্মিজ সরকার কর্তৃক ঈগল গ্রুপ দ্বারা প্রদত্ত ইন্টারনেটের এই পরিষেবাটি বন্ধ করে দেওয়া হয়।

পরবর্তীতে এই দুইটি সার্ভার ইয়াঙ্গুনে অবস্থিত মিয়ানমারের ডাক ও টেলিযোগাযোগ কর্তৃপক্ষ কর্তৃক নিয়ন্ত্রিত দুটি নাম সার্ভার *এনএস০.এমপিটি.নেট.এমএম* (*ns0.mpt.net.mm*) এবং *এনএস১.এমপিটি.নেট.এমএম* (*ns1.mpt.net.mm*)-এর দ্বারা প্রদত্ত টপ-লেভেল ডোমেইন (টিএলডি) .কম.এমএম (.com.mm), .নেট.এমএম (.net.mm), .ইউ.এমএম (.u.mm) এবং .অর্গ.এমএম (.org.mm)-এর ক্ষেত্রে সার্ভিস-অরিয়েন্টেড আর্কিটেকচার (এসওএ) হিসাবে প্রতিনিধিত্ব করতো।

২০০২ সালের ফেব্রুয়ারিতে ডিজিসার্ভের ডিএনএস সার্ভার গণতন্ত্রপন্থী কর্মীদের দ্বারা হ্যাক করা হয়, এর ফলে ডব্লিউডব্লিউডব্লিউ.গভ.এমএম (www.gov.mm)-সহ .এমএম-এর সকল ডোমেইনের নাম পুনর্নির্দেশিত হয়ে অপর একটি ওয়েবসাইটে চলে যাচ্ছিলো যেটিতে প্রখ্যাত ছাত্র নেতা মিন কো নাইংয়ের তিন দিন মেয়াদের মুক্তি দাবী করা হয়।

২০০৫ সালের শুরুতে মিয়ানমারের ডাক ও টেলিযোগাযোগ কর্তৃপক্ষ অবশেষে .এমএম নাম স্পেসের ব্যবস্থাপনার নিয়ন্ত্রণ পুনরায় গ্রহণ করে এবং ডিজিসার্ভের নাম সার্ভারগুলিকে নিজেদেরগুলির সাথে প্রতিস্থাপিত করে।

মিয়ানমারে ব্যবসা সংক্রান্ত ডোমেইন নাম .নেট.এমএম (.net.mm) এবং .কম.এমএম (.com.mm)-তে সংযুুুুক্তির জন্য মিয়ানমার টেলিপোর্ট (পূর্বের বাগান সাইবারটেক)-এর মাধ্যমে অথবা সরাসরি মিয়ানমার ডাক ও টেলিকমস থেকে নিবন্ধন করা যায়। .এডু.এমএম (.edu.mm), .অর্গ.এমএম (.org.mm), .গভ.এমএম (.gov.mm) ডোমেইন নাম অফিসিয়াল এবং সরকারি ব্যবহারের জন্য সংরক্ষিত। এখানে কোন হুইজ (whois) পরিষেবা প্রদান করা হয় না।

আবার, মিয়ানমার টেলিপোর্ট (পূর্বনামঃ বাগান সাইবারটেক)-এর পরিষেবাটিও বার্মিজ সরকার কর্তৃক বন্ধ করে দেওয়া হয়েছিল। বর্তমানে, কেবলমাত্র সরকারি মালিকানাধীন মিয়ানমার ডাক ও টেলিকমস বিভাগ ইন্টারনেট এবং ইমেইলের ক্ষেত্রে প্রদত্ত সকল পরিষেবার দিকটি তদারকি এবং নিয়ন্ত্রণ করে থাকে।

## তথ্যসূত্র

* IANA .MM Whois Information

## বহিঃসংযোগ
* IANA .mm হুইজ তথ্য  
* .mm হুইজ পরিষেবা 
* .mm ডোমেইন সন্ধান 
* .mm ডোমেইন নিবন্ধন 

বিষয়শ্রেণী:মিয়ানমারের তথ্যপ্রযুক্তি
বিষয়শ্রেণী:কান্ট্রি কোড টপ-লেভেল ডোমেইন
পাসপোর্ট

**পাসপোর্ট ** বা **পারপত্র** এক ধরনের ভ্রমণ নথি, যা সাধারণত একটি দেশের সরকারকর্তৃক জারি করা হয়। এটি আন্তর্জাতিক ভ্রমণের সময় বাহকের জাতীয়তা ও পরিচয় প্রত্যয়িত করে।  একটি পাসপোর্টে সাধারণত বাহকের নাম, জন্মের তারিখ ও স্থান, ছবি, স্বাক্ষর, এবং অন্যান্য চিহ্নিতকরণের তথ্য থাকে। ডিসেম্বর ২০০৮ অনুযায়ী, ৬০ টি দেশ বায়োমেট্রিক পাসপোর্ট প্রচলন করেছে, এবং এপ্রিল ২০১৭ অনুযায়ী এই সংখ্যা ৯৬। পুর্বে জারি করা একটি পাসপোর্ট সাধারণত একটি নির্দিষ্ট মেয়াদ পর্যন্ত বৈধ থাকে।

## ইতিহাস
থাম্ব|প্রথম জাপানি পাসপোর্ট, ১৮৬৬ সালে জারি করা হয়েছিলো।

আনুমানিক ৪৫০ খ্রিষ্টাব্দে হিব্রু বাইবেলের নেহেমিয়া ২ঃ৭-৯ তে পাসপোর্টের অনুরূপ কাগজের নথির উল্লেখ পাওয়া যায়, যা গোড়ার দিকের জানা সূত্রগুলোর মধ্যে অন্যতম।

মধ্যযুগীয় ইসলামিক খেলাফতের সময়, শুল্ক প্রদানের রসিদ ছিল এক ধরনের পাসপোর্ট। যারা যাকাত (মুসলিমদের জন্য) ও জিজিয়া কর (জিম্মিদের জন্য) প্রদান করতো, শুধু সেই সমস্ত মানুষ খেলাফতের বিভিন্ন অঞ্চলে ভ্রমণ করতে পারতো। এইভাবে শুল্ক প্রদানের রসিদ ভ্রমণকারীদের জন্য পাসপোর্টের অনুরূপ ছিল।

## ই পাসপোর্ট
বর্তমানে ই পাসপোর্ট চালু হয়েছে। ই পাসপোর্ট এর ডাটাবেজে থাকবে পাসপোর্টধারীর তিন ধরনের ছবি, ১০ আঙ্গুলের ছাপ ও চোখের আইরিশ। ফলে যেকোনো দেশের কর্তৃপক্ষ সহজেই ভ্রমণকারীর সম্পর্কে সব তথ্য জানতে পারবেন।

## তথ্যসূত্র

## আরও দেখুন
* বাংলাদেশী পাসপোর্ট

বিষয়শ্রেণী:পাসপোর্ট
বেনাপোল রেলওয়ে স্টেশন

**বেনাপোল রেলওয়ে স্টেশন** হলো বেনাপোলে অবস্থিত একটি রেলওয়ে স্টেশন। এটি বাংলাদেশ-ভারত সীমান্তে বাংলাদেশের একটি টার্মিনাস রেলওয়ে স্টেশন।

## অবস্থান
বেনাপোল স্থলবন্দর এর কাছে অবস্থিত এটি। এটি পুরাতন দমদম-খুলনা-ঢাকা এবং সমগ্র বাংলাদেশের লাইনের সাথে যুক্ত একটি স্টেশন। স্টেশনটি বেনাপোল শহর ও ভারত-বাংলাদেশ সীমান্তে অবস্থিত।

## সেবা
বর্তমানে স্টেশনটির মাধ্যমে ভারত ও বাংলাদেশ-এর মাঝে বন্ধন এক্সপ্রেস নামের একটি আধুনিক ট্রেন চালু রয়েছে, যেটি খুলনা ও কলকাতার পথে যাতায়াত করছে। পণ্য পরিবহনের ক্ষেত্রেও স্টেশনটি গুরুত্বপূর্ণ।

## তথ্যসূত্র

বিষয়শ্রেণী:যশোর জেলার রেলওয়ে স্টেশন
বিষয়শ্রেণী:খুলনা বিভাগের ভবন ও স্থাপনা
বিষয়শ্রেণী:১৮৮৪-এ চালু রেলওয়ে স্টেশন
বিষয়শ্রেণী:খুলনা বিভাগ
বিষয়শ্রেণী:বেনাপোল